საქართველოს მთავრობის 

დადგენილება №219

2012 წლის 18 ივნისი

ქ. თბილისი 

„სამედიცინო საქმიანობის ლიცენზიისა და სტაციონარული დაწესებულების ნებართვის გაცემის წესისა და პირობების შესახებ დებულებების დამტკიცების თაობაზე“ საქართველოს მთავრობის 2010 წლის 17 დეკემბრის №385 დადგენილებაში ცვლილების შეტანის შესახებ
მუხლი 1. „ნორმატიული აქტების შესახებ“ საქართველოს კანონის მე-20 მუხლის მე-4 პუნქტის შესაბამისად, „სამედიცინო საქმიანობის ლიცენზიისა და სტაციონარული დაწესებულების ნებართვის გაცემის წესისა და პირობების შესახებ დებულებების დამტკიცების თაობაზე“ საქართველოს მთავრობის 2010 წლის 17 დეკემბრის №385 დადგენილებაში (სსმ, 2010 წელი, №168) შეტანილ იქნეს ცვლილება და დადგენილებით დამტკიცებული დანართი №12 (სასწრაფო სამედიცინო დახმარების სალიცენზიო პირობები) ჩამოყალიბდეს თანდართული რედაქციით.
მუხლი 2. დადგენილება ამოქმედდეს გამოქვეყნებისთანავე.
პრემიერ-მინისტრი ნ. გილაური

„დანართი №12 
სასწრაფო სამედიცინო დახმარების სალიცენზიო პირობები

	№
	მოთხოვნა
	შენიშვნა

	1
	ინფრასტრუქტურა და საშუალებები პირადი ჰიგიენის დაცვის, შენობის, ავტოსატრანსპორტო საშუალებების დასუფთავებისა და დეზინფექციისათვის (წყალმომარაგება, საპირფარეშო, ჰიგიენისა და სადეზინფექციო საშუალებები)
	

	2
	სადისპეტჩერო ფუნქციის უზრუნველყოფა
	

	3
	რეფერალურ ქსელში ჩართულობის გეგმა
	დოკუმენტი, რომელსაც განსაზღვრავს ლიცენზიის მაძიებელი/მფლობელი და რომელიც მოიცავს იმ ღონისძიებებისა და სერვისების მიმწოდებლების ჩამონათვალს, რაც აუცილებელია პაციენტის ადეკვატური მართვისათვის/გადაყვანისათვის

	4
	სამედიცინო ნარჩენების უსაფრთხო სეგრეგაციის, შეგროვების, შენახვის, გატანის, უტილიზაციის ან/და განადგურების კანონმდებლობით დადგენილი წესით უზრუნველყოფა
	შესაძლებელია განხორციელდეს უშუალოდ ლიცენზიის მაძიებლის/მფლობელის მიერ ან/და ასეთი მომსახურების სხვა მიმწოდებელთან ხელშეკრულების საფუძველზე ისე, რომ უზრუნველყოფილი იყოს სამედიცინო საქმიანობის დროული და ოპერატიული განხორციელება

	5
	პერსონალს უნდა ჰქონდეს შესაბამისი სერტიფიკატი/კვალიფიკაცია კანონმდებლობით დადგენილი მოთხოვნების შესაბამისად; რეფერალური ტრანსპორტირებისას, კრიტიკული მდგომარეობის მართვის განხორციელების შემთხვევაში – სპეციალიზებული ბრიგადა 
	არ მოეთხოვება „ოკუპირებული ტერიტორიების შესახებ“ საქართველოს კანონით განსაზღვრულ ოკუპირებულ ტერიტორიაზე

მყოფ და ფუნქციონირებად 
ლიცენზიის მაძიებელ დაწესებულებებს

	6
	ფუნქციონირებადი ავტოსატ-რანსპორტო საშუალებები როგორც სასწრაფო სამედიცინო დახმარების ადგილზე აღმოჩენისათვის, ისე ტრანსპორტირებისათვის შემდეგი აღჭურვილობით

	6.1‑6.10 პუნქტებით გათვალისწინებული მოთხოვნები არ მოეთხოვება „ოკუპირებული ტერიტორიების შესახებ“ საქართველოს კანონით განსაზღვრულ ოკუპირებულ ტერიტორიაზე მყოფ და ფუნქციონირებად ლიცენზიის მაძიებელ დაწესებულებებს

	6.1
	ელექტროკარდიოგრაფი 
	

	6.2
	გლუკომეტრი
	

	6.3
	პორტატიული მართვითი სუნთქვის აპარატი/„ამბუს“ პარკი
	

	6.4
	დეფიბრილატორი 
	

	6.5
	პორტატიული მქაჩი (ელექტრული ან მექანიკური) 
	

	6.6
	ჟანგბადის რეზერვუარი
	არ წარმოადგენს 
აუცილებელ პირობას 
მსუბუქი ავტომანქანისათვის

	6.7
	სამედიცინო ინვენტარი (სასწრაფო დახმარების ჩანთა)
	

	6.8
	აღჭურვილობა თავის, კისრისა და კიდურების ფიქსაციისათვის 
	

	6.9
	საკაცე
	არ ეხება მსუბუქ ავტომანქანას

	6.10
	დაკვირვების ავტომატური სისტემა ძირითადი სასიცოცხლო ფუნქციების მართვისათვის 
	აუცილებელი მოთხოვნაა რეანიმობილის შემთხვევაში

	7
	სამედიცინო და სტატისტიკური დოკუმენტაციის კანონმდებლობით დადგენილი წესით წარმოება“.
	


